36 percet dolgoznánk egy tökéletes napon
Romantikázásra viszont már közel két óra jutna, legalábbis egy friss tanulmány szerint.
A szorgalmas brit kutatók ezúttal arra voltak kíváncsiak, hogy időbeli bontásban hogyan is nézne ki egy nő tökéletes napja. Ennek kiderítéséhez közel ezer, 38 éves átlagéletkorú nőt kérdeztek ki.

Az így kapott eredmények alapján a tökéletes nap egyharmadát kapásból zavartalan alvással töltenénk. A második legtöbb időt, egész pontosan 106 percet a párunkkal való romantikázásra szánnánk, de majdnem ugyanennyi időt – 98 percet – töltenénk a számítógép előtt is.

82 percet szánnánk társasági életre, 78 percet relaxálnánk, három perc híján egy órát telefonálnánk, és ennél csupán egy perccel kevesebbet vásárolnánk. Főzésre 50, míg evésre 75 perc jutna, edzésre 68 perc, munkával viszont csak 36 percet töltenénk. Házimunkára viszont mindössze csak 2 percet pazarolnánk abból a bizonyos tökéletes napból.

Szerinted is így lenne tökéletes?
kutatás nők tökéletes